CELEX: 62015FN0117
Language: ro
Date: 2015-08-18 00:00:00
Title: Cauza F-117/15: Acțiune introdusă la 18 august 2015 – ZZ/F4E

5.10.2015   
            
            
               RO
            
            
               Jurnalul Oficial al Uniunii Europene
            
            
               C 328/37
            
         Acțiune introdusă la 18 august 2015 – ZZ/F4E
   (Cauza F-117/15)
   (2015/C 328/36)
   Limba de procedură: spaniola
   
      Părțile
   
   
      Reclamant: ZZ (reprezentant: A. Asmaryan Degtyareva, avocat)
   
      Pârâtă: Întreprinderea Comună Europeană pentru ITER şi pentru Dezvoltarea Energiei de Fuziune (F4E)
   
      Obiectul și descrierea litigiului
   
   Anularea deciziei Întreprinderii Comune Europene pentru ITER şi pentru Dezvoltarea Energiei de Fuziune de a nu îl înscrie pe reclamant pe lista de rezervă a procedurii de selecție F4E/CA/ST/FGIV/2015/001, declararea nulității acestei proceduri și anularea actelor de numire a candidaților selectați drept titulari ai posturilor vacante.
   
      Concluziile reclamantului
   
   
               —
            
            
               Declararea nulității procedurii de selecție a Fusion for Energy cu numărul F4E/CA/ST/FGIV/2015/001 pentru postul de controlor de costuri adjunct („cost control support officier”);
            
         
               —
            
            
               declararea nulității listei de rezervă întocmite de pârâtă în urma procedurii de selecție desfășurate;
            
         
               —
            
            
               declararea nulității numirii candidaților selectați ca titulari ai posturilor vacante și a intrării în funcție a candidaților propuși de comitetul de selecție și aleși de directorul Fusion for Energy;
            
         
               —
            
            
               declararea necesității de a lansa o nouă procedură de selecție a candidaților pentru postul de controlor de costuri adjunct („cost control support officier”);
            
         
               —
            
            
               recunoașterea necesității unei probe scrise în noua procedură de selecție a candidaților pentru posturile vacante de controlor de costuri adjunct („cost control support officier”) și a organizării imediate a acestei proceduri în vederea selecției candidaților;
            
         
               —
            
            
               declararea ca nulă și abuzivă a posibilității pârâtei de a nu recurge la proba scrisă în procedurile de selecție, stabilită de aceasta în ghidul pentru candidați („guide for applicants”) din cauza situației din prezenta speță;
            
         
               —
            
            
               dispunerea oricărei măsuri pe care Tribunalul o va considera oportună în vederea repetării procedurii de selecție conform regulilor stabilite în anunțul de posturi vacante („vacancy notice”) publicat la 5 februarie 2015 și celor din ghidul candidaților („guide for applicants”) menționat în același document, cu obligativitatea organizării probei orale și a probei scrise;
            
         
               —
            
            
               obligarea Întreprinderii Comune Europene pentru ITER şi pentru Dezvoltarea Energiei de Fuziune la plata cheltuielilor de judecată.